Papinkoski

Papinkoski eli Popov Porog () on maalaiskunta ja sen keskustaajama Karjalan tasavallan Segežan piirissä Venäjällä. Se sijaitsee Sekehenjoen niskalla lähellä Seesjärven rantaa. Taajamassa on 334 ja kunnassa 649 asukasta (vuonna 2012)Generalnyi plan, s. 3–4..

Maantiede ja asutus
Papinkosken kunnan pinta-ala on 3 035 neliökilometriäGeneralnyi plan, s. 3.. Se rajoittuu lännessä Segežan piirin Mustankosken, pohjoisessa Idelin ja Segežan sekä koillisessa Valdain kuntiin, kaakossa Karhumäen piirin Poventsan, etelässä Pinduisen ja lounaassa Paateneen kuntiinGeneralnyi plan, s. 8.. Pinta-alasta valtaosa on metsääGeneralnyi plan, s. 42..

Seutu kuuluu Vienanmeren ja Äänisen vedenjakajalla sijaitsevaan Uikujärven alankoonGeneralnyi plan, s. 9.. Kunnan alueella virtaavia jokia ovat Ontajoki (ven. Onda), Sekehenjoki (Segeža), Karbozerka, Pezega, Voivanets, Kjagma, Propast, Gagoi, Batajev, Lisja, Vožema, Juga, Kjamenka, Sjurežnoi, Medveži, Uroksa, Zapadnyi ja Nei. Järviä ovat Uikujärvi, Segozerskoje, Lintujärvi (Lindozero), Urosjärvi (Urosozero), Kjamenitskoje, Telekino, Noruslambi, Rigozero, Babje, Panozero, Velikoje, Kiirasjärvi (Kirasozero), Karbozero, Sjurežskoje, Voldjärvi (Voldozero), Kärkijärvi (Kjargozero), Hargo, Kjagmozero, Tšuralambi, Sjavnozero, Varbozero ja Palvozero. Hyötykaivannaisiin kuuluvat maametallit, graniitti, gneissigraniitti, hiekka, sora ja turve. Kärkijärven itäpuolella sijaitsee Kamenitskin rauhoitusalue.Generalnyi plan, s. 12–14.

Keskustaajaman lisäksi kuntaan kuuluvat Kärkijärven (ven. Kjargozero), Taboinporogin (Taboiporog) ja Voldozeron  asutukset, Jurkinnavolokin kylä sekä Juan (Ramentsy), Lintujärven (Špalovaja), Nopsan (Bystrjagi), Riihijärven (Rigozero), Suglitsan, Sumerin (Sumeritši) ja Urosjärven (Urosozero) rautatieasemat. Toiseksi suurin asutuskeskus on reilun 200 asukkaan Voldozero. Jurkinnavolokissa, Lintujärvellä ja Suglitsassa ei ole lainkaan vakituista asutusta.Generalnyi plan, s. 4.Suomalaiset nimet, ks. Venäjän federaation paikannimiä, Finskije sootvetstvija. Vuoden 2010 väestönlaskennan mukaan kunnan asukkaista 70 % on kansallisuudeltaan venäläisiä, 20 % valkovenäläisiä, 5 % karjalaisia ja 3 % ukrainalaisia.

Liikenne, talous ja palvelut
Kunnan läpi kulkee Muurmannin rata sekä Pietarin ja Murmanskin välinen M18-valtatie, josta haarautuu osittain päällystetty maantie Papinkoskelle. Juassa, Nopsassa, Riihijärvellä, Sumerissa ja Urosjärvellä on rautatieasemat, Lintujärvellä ja Suglitsassa rautatien pysähdyspaikat. Kunnan itäosassa on Vienanmeren kanava.Generalnyi plan, s. 18–20.

Kunnassa toimii kaivosteollisuutta ja kalanviljelylaitosGeneralnyi plan, s. 26.. Juan itäpuolella on sotilaskohteitaGeneralnyi plan, s. 21.. Keskustaajaman palveluihin kuuluu peruskoulu, kerhotalo, kirjasto, lääkintäasema, posti ja pari kauppaaGeneralnyi plan, s. 21–22.

Nähtävyydet ja matkailu
Sekehenjoella on kivikautisia asuinpaikkoja. Historiallisia kohteita ovat Venäjän kansalaissodassa ja toisessa maailmansodassa kaatuneiden sotilaiden haudat.Generalnyi plan, s. 17–18. Segežan risteyksessä on hotelliGeneralnyi plan, s. 22..

Lähteet


Viitteet

Aiheesta muualla
 Papinkosken kunta Segežan piirin sivustolla 

Luokka:Segežan piirin kunnat
Luokka:Segežan piirin asutut paikat